**Република Србија**

**МИНИСТАРСТВО УНУТРАШЊИХ ПОСЛОВА**

Сектор финансија, људских ресурса и заједничких послова

Управа за заједничке послове

06 број 404-ЈН-192/15-06

27.08.2015. године

Б е о г р а д

**ПРЕДМЕТ: ОДГОВОРИ НА ПИТАЊА КОНКУРСНЕ ДОКУМЕНТАЦИЈЕ У ОТВОРЕНОМ ПОСТУПКУ ЈАВНЕ НАБАВКЕ ДОБАРА- КОНЗЕРВИРАНИ МЕСНИ ПРОИЗВОДИ И ГОТОВА ЈЕЛА ЗА ПОТРЕБЕ МИНИСТАРСТВА УНУТРАШЊИХ ПОСЛОВА**

**ЈН 192/15**

Овим путем Вас обавештавамо о одговорима на питања конкурсне документације у складу са чланом 63. Закона о јавним набавкама „Службени гласник РС број 124/12“, у предметном поступку.

**ПИТАЊЕ 1**. Да ли код предмета јавне набавке под редним бројем 1., 2., 3., 5. и 6. мора амбалажа да буде алуминијумска посуда или може и лименка од белог лима- лакирана и заштићена са тир-хоп отварачем?

**ОДГОВОР 1: Дозвољена је употреба амбалаже и свих материјала који се користе за израду а који су у складу са Законом о здравственој исправности животних намирница и предмета опште употребе („ Сл. Гласник РС „ бр 92/11), Правилнику о квалитету уситњеног меса, полупроизвода од меса и производа од меса (члан 129,177 и 178) и свим подзаконским актима и посебним прописима којима се одређује хигијена материјала односно предмета опште употребе који долазе у контакт са храном.**

**ПИТАЊЕ 2**. Код предмета јавне набавке под редним бројем 6. и 7. је у склопу описа производа наведено: „Јасно видљив рок испоруке“. Да ли је то грешка и треба да стоји: „Јасно видљив рок употребе“?

**ОДГОВОР 2:** Да ради се о штампарској грешци, треба да стоји„**Јасно видљив рок употребе“.**

**ПИТАЊЕ 3**. Страна 8., Тачка 1.2.- додатни услови- 1. у вези пословног капацитета- друга тачка- „да је у све три обрачунске године (2012., 2013. и 2014.) имао закључене уговоре о испоруци добара која су предмет набавке са најмање 10 купаца“.

На страни 11, тачка 2- доказ за пословни капацитет- образац потврде потписане и оверене од примаоца услуге а у продужетку се наводи Модел изјаве о испорученим добрима у прилогу XИИИ конкурсне документације.

На који начин се доказује овај услов, шта се тачно треба доставити као доказ?

**ОДГОВОР 3: Као доказ треба доставити Обрасце/ потврде потписане и оверене од примаоца услуге – најмање 10 привредних друштава, да је понуђач испоручио предметна добра у вредности од 20.000.000,00 динара без ПДВ–а за сваку обрачунску годину ( 2012.2013. и 2014. Годину) и Модел изјаве о испрученим добрима из конкурсне документације.**

**ПИТАЊЕ 4.-** Образац структуре цене- колона 10 стоји- „Укупна вредност оквирних количина са ПДВ-ом- 10 (7\*9)“, да ли је у питању грешка и треба да стоји: „Укупна вредност оквирних количина са ПДВ-ом- 10 (7+9)“?

**ОДГОВОР 4.:** У прилогу VI образац понуде са обрасцем структуре цена и упутством како да

се попуни, на страни **26** у колони 10 начињена је штампараска грешка и пише Укупна вредност оквирних количина са ПДВ-ом, 10 (7\*9)

**А ТРЕБА ДА СТОЈИ: Укупна вредност оквирних количина са ПДВ-ом, 10 (7+9).**

**ПИТАЊЕ 5.-** У склопу обрасца структуре цене, трећа напомена која гласи: „С обзиром да ће наручилац понуде рангирати на основу укупне вредности оквирних количина, неће бити неприхватљивих понуда“.- Молимо за додатно објашњење значења ове напомене, у ком смислу неће бити неприхватљивих понуда?

**ОДГОВОР 5: У предметном поступку уговор се закључује до финасијске реализације, односно на износ процењене вредности предметне набавке. Понуде ће се рангирати према критеријуму за избор - најнижа понуђена цена у односу на укупну вредност понуде са оквирним количинама. Према ставу и Решењу Републичке комисије за заштиту права Бр. 4-00-1131/2015 од 01.07.2015. године уколико наручилац закључује уговор на износ процењене вредности јавне набавке, а не на износ који се добија множењенем оквирних количина са јединичним ценама, тада не може одбити понуду чија укупна цена, која би се добила множењем оквирних количина и јединичних цена, прелази процењену вредност јавне набавке.**

**ПИТАЊЕ 6.-** Модел уговора, члан 12, став 9- Неопходно је да минимум 20% од свих врста производа из категорија месних деликатеса тражених у конкурсној документацији буде у сваком тренутку доступно у сваком магацину осим свежег меса … Предмет јавне набавке нису месни деликатеси и сваже месо, да ли се овде ради о грешци?

**ОДГОВОР 6**.- У моделу уговора , члан 12, став 9 наведено је следеће:“ Неопходно је да минимум 20% од свих врста производа из категорија месних деликатеса тражених у конкурсној документацији, буде у сваком тренутку доступно у сваком магацину, осим свежег меса које због квалитета може бити само у количинама које су редовно наручене. Наручилац задржава право да изврши проверу доступности производа.“

**А ТРЕБА ДА СТОЈИ:** **Неопходно је да минимум 20% од свих врста производа из категоријаконзервираних месних производа и готових јела тражених у конкурсној документацији, буде у сваком тренутку доступно у сваком магацину. Наручилац задржава право да изврши проверу доступности производа.**

**ПИТАЊЕ 7**.- XX Образац изјаве писама о намерама произвођача- да ли овај образац попуњава и доставља понуђач који је уједно и произвођач?

**ОДГОВОР 7: Да, образац попуњава и оверава произвођач који је уједно и понуђач.**

**ПИТАЊЕ 8.-** Код предмета јавне набавке под редним бројем 1. и 2.- Месни и Говеђи нарезак 0.15 кг – у делу састава је наведена ставка „сојин протеин“. Обзиром да ИМ Топола производи артикле без алергена, у процесу производње се уместо биљних беланчевина соје користе анималне беланчевине-емулгатори. Да ли ово одговара захтеву у погледу састава поменутих артикала?

**ОДГОВОР 8: Дозвољена је употреба емулгатора и одобрених додатака и адитива у складу са законским и подзаконским актима којима се прописују захтеви у погледу квалитета и услова употребе, тј. важећем Правилнику о квалитету о производа од меса који су предмет јавне набавке, Правилника о квалитету и условима употребе адитива и њихове мешавине („Сл. Лист СЦГ“ бр 56/2003, 5/2004 и 16/2005) и Правилника о прехрамбеним адитивима (Сл. Гласник РС“ 63/13).**

**ПИТАЊЕ 9:**.- Код предмета јавне набавке под редним бројем 12 и 15- готова јела Ћуфте и Ђувеч са св. месом 400г- да ли је потребно да у састојцима ћуфте и свињско месо у случају производа Ђувеч морају бити заступљени у проценту од 35% или у % предвиђеном за наведене производе по тренутно важећем Правилнику?

**ОДГОВОР 9: Наведени производи морају да одговарају условима датим у конкурсној документацији у погледу минималног садржаја свињског меса.**

**ПИТАЊЕ 10.:** - Код предмета јавне набавке под редним бројем 12- готово јело Ћуфте 400г- По важећем Правилнику овај производ у састојцима треба да садржи и пиринач. Да ли треба или не и пиринач да буде у састојцима?

**ОДГОВОР 10:** **Производ треба да садржи све прописане састојке и да по свим параметрима квалитета задовољава услове дате важећим Правилником о квалитету.**

**ПИТАЊЕ 11:**.- Код предмета јавне набавке под редним бројем 13- готово јело Грашак са фашираном шницлом 400г- у делу састава су наведени беланчевинасти производи соје. Обзиром да ИМ Топола производи артикле без алергена, у процесу производње се уместо биљних беланчевина соје користе анималне беланчевине-емулгатори. Да ли ово одговара захтеву у погледу састава поменутог готовог јела?

**ОДГОВОР 11:** Дозвољена је употреба емулгатора и одобрених додатака и адитива у складу са законским и подзаконским актима којима се прописују захтеви у погледу квалитета и услова употребе, тј. важећем Правилнику о квалитету о производа од меса, Правилника о квалитету и условима употребе адитива и њихове мешавине („Сл. Лист СЦГ“ бр 56/2003, 5/2004 и 16/2005) и Правилника о прехрамбеним адитивима (Сл. Гласник РС“ 63/13) и Правилника о декларисању, означавању и рекламирању хране („Сл. Гласник РС“ бр 85/13 и „Сл. Гласник РС“ бр. 101/13).

**ПИТАЊЕ 12**.- Код предмета јавне набавке под редним бројем 15- готово јело Ђувеч са св. месом 400г- По важећем Правилнику овај производ у састојцима треба да садржи поврће и пиринач. Да ли треба или не поврће и пиринач да буду у састојцима?

**ОДГОВОР 12: Производ треба да садржи све прописане састојке и да по свим параметрима квалитета задовољава услове дате важећим Правилнику о квалитету уситњеног меса, полупроизвода од меса и производа од меса („Сл. Гласник РС“ бр 31/12 и 43/13) и Правилника о декларисању, означавању и рекламирању хране („Сл. Гласник РС“ бр 85/13 и „Сл. Гласник РС“ бр. 101/13).**

**ПИТАЊЕ 13:** Као доказ за финансијски капацитет тражи се извештај о бонитету БОН ЈН за 2012,2013 и 2014 годину,извештај о бонитету за 2014 годину још није расположив у АПР-у нити ће бити до дана отварања понуда,већ је могућедобити БОН ЈН за период од 2011-2013 године. Да ли да достављамо расположиви БОН ЈН за период 2011-2013 или имате неко друго решење?

**ОДГОВОР 13:** **Уколико правном лицу још увек није издат Биланс успеха за 2014. годину, може исти доставити у облику у коме је предат завршни рачун, односно финансијски извештаји заједно са расположивим БОН ЈН за 2011,2012, и 2013. годину.**

**Односно, уколико извештај о бонитету за 2014. годину још није расположив доставља се БОН ЈН за 2011,2012 и 2013. годину и завршни рачун,тј. финасијски извештај за 2014. годину који је предат Агенцији за привредне регистре.**

**ПИТАЊЕ 14**.- Страна 11, Доказ за финансијски капацитет.-С обзиром да финансијски извештаји за 2014 годину који су предати агенцији за привредне регистре нису обрађени,да ли је довољно да се биланс стања и биланс успеха као и комплетан завршни рачун за 2014 годину одштампа из апликације АПР-а и потпише од стране законског заступника?

**ОДГОВОР 14: Да, довољно је да се за биланс стања и биланс успеха као и комплетни завршни рачун за 2014. годину одштампа из апликације АПР-а и потпише од стране законског заступника.**

**Наведени одговори на питања представљају саставни део конкурсне документације.**